|  |  |  |
| --- | --- | --- |
| **Saksframlegg** |  |  |
|  |  |
|  |  |
|  |  |  |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 01.12.2023 |

**SAK 24-2023**

**Beslutningssak – Virksomhetsrapport per oktober**

***Forslag til vedtak:***

1. Styret tar virksomhetsrapport per oktober til etterretning

Gjøvik, 24.11.2023

Lars Erik Tandsæther

Administrerende direktør

# Administrerende direktørs anbefaling

Administrerende direktør anbefaler at

* Styret tar virksomhetsrapporten til etterretning

# Oppsummering og vurdering

Det er gledelig at risiko identifisert gjennom Direktoratet for samfunnssikkerhet og beredskap (DSB) sitt pågående arbeid for å avklare Nødnett og tilknyttet brukerutstyr i forhold til sikkerhetsloven reduseres fra høyt til moderat nivå.

HDO har hatt dialog med tilsynsmyndighetene, herunder Nasjonal sikkerhetsmyndighet (NSM), og jobber med å iverksette det som anses som nødvendige tiltak for å sikre etterlevelse av sikkerhetslovens bestemmelser og ivareta forsvarlig sikkerhet. HDO venter på en ny instruks fra DSB som gjelder brukerutstyr tilknyttet nødnett sitt forhold til sikkerhetsloven. Utestående risiko er knyttet til innholdet i veilederen, dertil relaterte hittil ukjente krav og hvor lang tid det vil ta å utarbeide nødvendig dokumentasjon for å sikre etterlevelse.

Foretaket jobber aktivt med å redusere kostnader som følge av prisøkninger og svak norsk krone. Årsprognose vurdert per oktober viser totale kostnader (inkl. finansposter) på 260,8 MNOK. Dette gir totale kostnader på 0,1 MNOK over årsbudsjett.

Det er over to måneder siden HDO implementerte ny organisasjonsstruktur. I løpet av denne perioden har foretaket gjennomgått betydelige endringer og tilpasninger. Alle ansatte har arbeidet aktivt med å tilpasse seg den nye organisasjonen og de tilhørende forventningene om å ta i bruk nye arbeidsmetoder. Det er planlagt å ansette flere medarbeidere i ulike team i organisasjonen. For øyeblikket pågår behovskartlegging og jobbanalyser for å sikre at de riktige kandidatene blir rekruttert.

HDOs team er avhengige av dialog med brukerne og bruker tid på å hente innspill som et ledd i å forbedre fremtidens leveranser. I prosjekt nytt nødnett (NN) er det frikjøpt ressurser fra tjenesten som skal bidra med innsikt i prosjektet. Ressurser fra HDOs videoteam har i perioden arrangert workshop sammen med Stiftelsen Norsk Luftambulanse for brukere av videoløsningen Hjelp 113 Video. Dette gir verdifulle tilbakemeldinger som kan legges til grunn i videre arbeid.

Vedlegg:

* Vedlegg 1 sak 49-2023 Virksomhetsrapport per oktober